“Ǎ mɔ̂n mod, vəŋán ḿfág yā Yērúzalɛm, ó yédán ebúg m̀fág yā mīḿfúfúb bitɔbɔgɔ mí nə́, ó kúlī mam ású ńnam Ísraɛ̂l. 8Wayi kad ńnam Ísraɛ̂l nâ: Éyə Ǹtondôbə a kɔ́bɔ ná: Ma nyɔ́ māzu lúman ai wa, mayi kúli okəŋ bítá ábām, mayi vaa á zāŋ dzoe sósōō mod ai m̀bə̂ mod. 9Ású yə̄ nâ mə́ vāā sósōō mod ai m̀bə̂ mod, okəŋ bítá wáma wayi kwí ábām, ású ḿbəgə miǹsono ásə, a tíege á Négev a kələ kwí á ńnam âkoé. 10Eyɔ̌ŋ te m̀bəgə miǹsono ásə a yi yə̌m naa ma Ǹtondôbə mə kúlí ókəŋ wámā ábām, ńdɔ wǎyǐ kīg fə bǎd dúgan ábām. 11Vógóló, ǎ mɔ̂n mod, bwé səm, ai ǹnə́m wábɔ́g wā âbum; wayi bwé səm ai məyəb á ńnə́m á túd, wayi bwé səm á mís mábán. 12Ngə́ bə́ dzó ai wa nâ: “Ású dzé wasəm ná ?” Wa ai bɔ́ nâ: “Ású é fwé yāzu, miǹnə́m mísə̄ myâyi ku sɔ́m, binam bísə̄ byâyi dzɔ́mbɔ, miǹsísīm myâyi ku sɔ́m, məbɔ́ŋ mâyi təg anə́ mə̄ndím, fwé te nyí yāzu; e sɔ́ yǎ ! Ǹtondôbə Zambá énye a kɔ́bɔ".”